**Kërkesë për shprehje të interesit**

**Shërbime konsulente**

**Konsulent vendor individual**

**Shteti:** Kosova

**Projekti: Kosovo Digital Economy (KODE)** (Projekt ID. P164188)

**Numri i kredisë:** 6285-XK

**Pozita:**  “Koordinator i Projektit dhe i Komponentës së Përfshirjes Dixhitale”

**Numri i referencës:**

**Inicuar (Lëshuar) me:** 19 Tetor, 2018

Qeveria e Kosovës (QeK) ka pranuar financim në vlerë prej 20,7 Milion EUR nga Banka Botërore për projektin e Ekonomisë Digjitale të Kosovës. Ministria e Zhvillimit Ekonomik (MZHE) është agjencia implementuese e këtij projekti.

QeK ka planifikuar një pjesë të të ardhurave të këtij projekti për të punësuar një “Koordinator i Projektit dhe i Komponentës së Përfshirjes Dixhitale” i cili do të jetë pjesë e Njësisë për Zbatim të Projektit (ang. PIU), e themeluar në MZHE.

Njësia për Zbatim të Projektit është përgjegjëse për koordinimin, zbatimin dhe menaxhimin e përditshëm të projektit KODE, menaxhimin e prokurimit dhe të financave, monitorimin dhe vlerësimin e Projektit.

Kontrata është për një periudhë fillestare prej 1(një) viti me periudhë provuese prej 3(tre) muajve ku në këtë periudhë do të vlerësohet performanca e specialistit.

Termat e detajuar të Referencës (TeR) për rekrutimin(caktimin) janë të bashkangjitura në këtë kërkesë për shprehje të interesit.

Ministria e Zhvillimit Ekonomik fton individët e kualifikuar ('konsulentët') për të shprehur interesimin e tyre në ofrimin e Shërbimeve. Konsulentët e interesuar duhet të dorëzojnë CV-në e tyre të shoqëruar me dëshmi që tregojnë se ata i kanë kualifikimet e kërkuara dhe përvojën relevante për të realizuar Shërbimet e kërkuara. Kriteret e pranueshmërisë janë:

* Diplomë Universitare të nivelit Bachelor në Inxhinieri Telekomunikuese;
* Së paku 7(shtatë) vite përvojë pune relevante në sektorin e Telekomunikacionit; përvoja e punës në sektorin privat me fokus në Telekomunikacion është shumë e preferueshme;
* Së paku 3(tri) vite përvojë në sektorin publik në bërjen e politikave në fushën e TIK dhe të jetë njohës i mirë i mjedisit të politikave të TIK në Kosovë; përvoja në procesin e hartimit të politikave në Kosovë është shumë e preferueshme;
* Përvojë pune në koordinimin e projekteve të financuar nga donatorët;
* Njohuri të dëshmuara në rrjetet dhe protokollet e telekomunikimit (WAN,LAN,TCP/IP, Protokollet e Rutimit, Rrjetet Wireless, Rrjetet Mobile), në sistemet e menaxhimit dhe të monitorimit të spektrit mobil, në sigurinë kibernetike në aspektin teknik dhe të politikave. Përvoja në projektet e zbatimit të infrastrukturës brezgjerë (broadband) në Kosovë është shumë e dëshirueshme;
* Njohuri në Udhëzuesit e Bankës Botërore/ Rregullore të Bankës Botërore;
* Shkathtësi të mira organizative dhe menaxheriale; shkathtësi të avancuara për bashkëpunim;
* Shkathtësi të avancuara për të komunikuar dhe hartuar lloje të ndryshme të dokumentacioneve të projektit dhe të raporteve;
* Shkathtësi kompjuterike(Programi MS Office dhe vegla të tjera standarde të TI-së dhe pajisje të tjera relevante të TI-së). Njohuritë në GIS dhe softuer të inxhinierisë do të konsiderohen si përparësi;
* Të flas rrjedhshëm gjuhën Shqipe dhe Angleze;
* Patentë shofer të kategorisë B;

Stafi i Njësisë për Zbatim të Projektit do të zgjedhet duke përdorur procedurat e Konsulencës Individuale të Bankës Botërore. Prokurimi në kuadër të projektit KODE do të realizohet në përputhje me Rregulloren e Prokurimit të Bankës Botërore – Rregullorja e Prokurimit për Huamarrësit për financimin e projekteve të investimeve: Mallra, punime, shërbime jo këshilluese dhe këshilluese, Korrik 2016, të ndryshuar).

Informacionet shtesë mund të merren në adresën e mëposhtme elektronike gjatë orarit të punës 09:00- 16:00.

Shprehjet e interesit (CV dhe dokumente tjera përcjellëse) duhet të dërgohen në adresën e mëposhtme jo më vonë se 02.11.2018, në ora 15:00 h.

Minstria e Zhvillimit Ekonomik

Kati i I, numri i zyrës. 102

sheshi ”Nënë Tereza”, nr. 36

10000, Prishtine - Kosove

e-mail: mzhe.tik@rks-gov.net